Source: http://ec.europa.eu/civiljustice/parental_resp/parental_resp_cyp_mt.htm
Timestamp: 2017-04-27 05:58:53+00:00
Document Index: 1824230

Matched Legal Cases: ['Qorti ', 'Qorti ', 'qorti ', 'qorti ', 'Qorti ', 'qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'Qorti ', 'qorti ', 'Qorti\n', 'Qorti ', 'Qorti ', 'Qorti ', 'qorti\n', 'qorti ', 'qorti ', 'qorti ', 'qorti ', 'Qorti ', 'qorti ', 'Qorti ']

Kummissjoni Ewropea - Network gudizzjarju ewropew - Risponsabilità tal-ġenituri - Ċipru
> Ċipru
L-aħħar aġġornament: 21-02-2007
Risponsabilità tal-ġenituri - ĊipruDin il-paġna issa skadiet. L-aġġornament qed jitħejja bħalissa u jkun disponibbli fil-Portal Ewropew tal-Ġustizzja elettronika.
Xi jfisser fil-prattika t-terminu legali "ir-responsabbiltà tal-ġenituri"? X’inhuma d-drittijiet u l-obbligi ta’ min ikollu r-responsabbiltà tal-ġenituri? 2.
Bћala regola ġenerali, min ikollu r-responsabbiltà tal-ġenituri fuq il-wild? 3.
Jekk il-ġenituri ma jkunux jistgћu jew ma jkunux jixtiequ jeżerċitaw ir-responsabbiltà fuq il-wild tagћhom, tista’ tinћatar persuna oћra minflokhom? 4.
Jekk il-ġenituri jiddivorzjaw jew jinfirdu, kif gћandha tiġi stabbilita gћall-futur il-kwistjoni tar-responsabbiltà tal-ġenituri? 5.
Jekk il-ġenituri jikkonkludu ftehim dwar il-kwistjoni tar-responsabbiltà tal-ġenituri, liema formalitajiet gћandhom jiġu osservati sabiex dan il-ftehim ikun jorbot legalment? 6.
Jekk il-ġenituri ma jkunux jistgћu jilћqu ftehim dwar ir-responsabbiltà tal-ġenituri, x’inhuma l-mezzi alternattivi sabiex tissolva l-kwistjoni mingћajr ma dawn imorru l-Qorti? 7.
Jekk il-ġenituri jmorru l-Qorti, liema kwistjonijiet relatati mal-wild jista’ jiddeċiedi l-imћallef? 8.
Jekk il-Qorti tiddeċiedi li wieћed mill-ġenituri gћandu jkollu l-kustodja tal-wild, dan ifisser li din jew dan tista’ tiddeċiedi dwar il-materji kollha li jikkonċernaw lill-wild mingћajr ma tikkonsulta l-ewwel lill-ġenitur l-ieћor? 9.
Jekk il-Qorti tiddeċiedi li l-ġenituri gћandu jkollhom kustodja konġunta fuq l-wild, xi jkun ifisser dan fil-prattika? 10.
Gћand liema qorti jew awtorità gћandi nirrikorri jekk ikun irrid nippreżenta applikazzjoni dwar ir-responsabbiltà tal-ġenituri? Liema formalitajiet gћandhom jiġu osservati u liema dokumenti gћandi nehmeż ma’ l-applikazzjoni tiegћi? 11.
Liema proċedura tapplika f’dawn il-każijiet? Teżisti xi proċedura ta’ emerġenza? 12.
Nista’ nikseb gћajnuna legali sabiex inkopri l-ispejjeż tal-proċedura? 13.
Huwa possibbli li nappella kontra deċiżjoni li tikkonċerna r-responsabbiltà tal-ġenituri? 14.
F’ċerti każijiet, jista’ jkun meћtieġ li wieћed ikollu japplika quddiem qorti jew awtorità oћra sabiex tkun tista’ tiġi infurzata deċiżjoni li tikkonċerna r-responsabbiltà tal-ġenituri. Liema proċedura tapplika f’dawn il-każijiet? 15.
X’irrid nagћmel sabiex deċiżjoni li tikkonċerna r-responsabbiltà tal-ġenituri mogћtija minn Qorti fi Stat Membru ieћor tiġi rikonoxxuta u infurzata f’Ċipru? Liema proċedura tapplika f’dawn il-każijiet? 16.
Gћand liema qorti gћandi mmur sabiex nopponi r-rikonoxximent ta’ deċiżjoni dwar ir-responsabbiltà tal-ġenituri li tkun ingћatat minn qorti fi Stat Membru ieћor? Liema proċedura tapplika f’dawn il-każijiet? 17.
Liema liġi tapplika fi proċedura li tikkonċerna r-responsabbiltà tal-ġenituri fejn il-wild jew il-partijiet ma jkunux jgћixu f’Ċipru jew inkella jkunu ta’ ċittadinanza differenti? 1. Xi jfisser fil-prattika t-terminu legali "ir-responsabbiltà tal-ġenituri"? X’inhuma d-drittijiet u l-obbligi ta’ min ikollu r-responsabbiltà tal-ġenituri?
Ir-responsabbiltà gћall-wild (ir-responsabbiltà tal-ġenituri) huwa
l-obbligu u d-dritt tal-ġenituri li jeżerċitaw din ir-responsabbiltà
flimkien. Din tinkludi l-gћoti ta’ l-isem lill-wild, il-kura tal-wild,
il-ġestjoni tal-proprjetà tiegħu u r-rappreżentazzjoni fi kwalunkwe materja
jew tranżazzjoni legali li tikkonċernah jew li tikkonċerna l-proprjetà
tiegħu. 2. Bћala regola ġenerali, min ikollu r-responsabbiltà tal-ġenituri fuq il-wild?
Bћala regola ġenerali, huma l-ġenituri tal-wild li jkollhom
ir-responsabbiltà bћala ġenituri tiegħu, sakemm dawn ikunu miżżewġin u jgћixu
flimkien; jekk xi ћadd mill-koppja tmut, jew jispiċċa nieqes jew jiġi preżunt
bћala mejjet, jew fin-nuqqas ta’ wieћed mill-ġenituri, ir-responsabbiltà
tal-ġenituri tiġi eżerċitata biss mill-ġenitur l-ieћor. Bl-istess mod, jekk
ikun hemm raġunijiet validi oћra li minћabba fihom wieћed mill-ġenituri ma
jkunx kapaċi jeżerċita r-responsabbiltà bћala ġenitur, jew jekk wieћed
mill-ġenituri ma jkunx f’kapaċità li jidћol fi tranżazzjonijiet legali jew
inkella jkollu kapaċità limitata li jagћmel dan, ir-responsabbiltà
tal-ġenituri tiġi eżerċitata mill-ġenitur l-ieћor. Madankollu, il-ġenitur li
jieћu ћsieb il-wild taћt l-età jkollu wkoll il-kustodja tagћhom. Fil-każ ta’
tfal adottati, ir-responsabbiltà tal-ġenituri tiġi eżerċitata mill-ġenituri
adottivi. Jekk tifel jitwieled barra miż-żwieġ, u jkompli jgћix taћt dak
l-istat, ir-responsabbiltà tal-ġenituri tiġi eżerċitata mill-omm, ћlief fejn
il-missier ukoll jirrikonoxxi lill-wild, f’liema każ huwa jkollu wkoll
ir-responsabbiltà bћala ġenitur.
3. Jekk il-ġenituri ma jkunux jistgћu jew ma jkunux jixtiequ jeżerċitaw ir-responsabbiltà fuq il-wild tagћhom, tista’ tinћatar persuna oћra minflokhom?
Iva. Jekk il-ġenituri ma jkunux jistgћu jew ma jkunux jixtiequ jeżerċitaw
ir-responsabbiltà tal-ġenituri jew jekk gћal xi raġuni ir-responsabbiltà
tagћhom bћala ġenituri tintemm, il-Qorti tal-Familja taћtar tutur
bir-responsabbiltà tal-ġenituri. It-tutela tingћata l-aktar lil xi qarib.
Il-Qorti tistabbilixxi wkoll l-ambitu tar-responsabbiltà tal-ġenituri
mogħtija lit-tutur kif ukoll il-kundizzjonijiet sabiex jeżerċitaha.
4. Jekk il-ġenituri jiddivorzjaw jew jinfirdu, kif gћandha tiġi stabbilita gћall-futur il-kwistjoni tar-responsabbiltà tal-ġenituri?
Fil-każ ta’ divorzju jew fejn iż-żwieġ jiġi annullat jew iddikjarat bћala
null u bla effett, u sakemm iż-żewġ ġenituri jkunu gћadhom ћajjin, il-kwistjoni
tar-responsabbiltà tal-ġenituri gћandha tiġi stabbilita mill-Qorti.
Ir-responsabbiltà tal-ġenituri tista’ tingћata lil wieћed mill-ġenituri jew,
jekk it-tnejn jiftiehmu u jistabbilixxu simultanjament il-post tar-residenza
tal-wild, liż-żewġ ġenituri flimkien. Il-Qorti tal-Familja tista’ taqsam
ir-responsabbiltà tal-ġenituri bejn il-ġenituri stess jew tassenjaha lil
terza persuna. Fid-deċiżjoni tagћha, il-Qorti tikkunsidra r-relazzjoni
tal-wild mal-ġenituri tiegħu u ma’ ћutu, kif ukoll kwalunkwe ftehim
tal-ġenituri tagћhom dwar il-kustodja tal-wild u dwar il-ġestjoni
tal-proprjetà tiegħu, waqt li tikkunsidra dejjem l-interessi tal-wild.
5. Jekk il-ġenituri jikkonkludu ftehim dwar il-kwistjoni tar-responsabbiltà tal-ġenituri, liema formalitajiet gћandhom jiġu osservati sabiex dan il-ftehim ikun jorbot legalment?
M’hemm l-ebda possibbiltà
bћal din.
6. Jekk il-ġenituri ma jkunux jistgћu jilћqu ftehim dwar ir-responsabbiltà tal-ġenituri, x’inhuma l-mezzi alternattivi sabiex tissolva l-kwistjoni mingћajr ma dawn imorru l-Qorti?
Il-liġi ma tipprevedi l-ebda mezzi alternattivi sabiex tissolva
l-kwistjoni tar-responsabbiltà tal-ġenituri gћajr il-proċeduri tal-Qorti.
Il-Kummissarju gћal-Leġiżlazzjoni qed iћejji abbozz ta’ liġi dwar il-medjazzjoni
fi kwistjonijiet familjari.
7. Jekk il-ġenituri jmorru l-Qorti, liema kwistjonijiet relatati mal-wild jista’ jiddeċiedi l-imћallef?
Jekk il-ġenituri jmorru l-Qorti, l-imћallef jista’ jassenja
r-responsabbiltà tal-ġenituri lil wieћed minnhom jew lit-tnejn, jaqsamha
bejniethom, jew jagћtiha lil terza parti b’mod parzjali jew b’mod sћiћ. F’każ
ta’ divorzju, ta’ separazzjoni jew ta’ annullament taż-żwieġ, il-kustodja
tal-wild tingћata lil dak il-ġenitur li miegћu l-wild ikunu se jgћix. Il-kustodja
tinkludi partikolarment it-trobbija, is-superviżjoni, l-iskola u
l-edukazzjoni, il-post tar-residenza, l-ġestjoni tal-proprjetà u
r-rappreżentazzjoni fi kwalunkwe materja jew tranżazzjoni legali li
tikkonċernah jew tikkonċerna lill-proprjetà tal-wild. L-imћallef
jistabbilixxi wkoll il-pagamenti gћall-manteniment li l-ġenitur l-ieћor
gћandu jћallas, u jistabbilixxi d-dritt tal-kuntatt tal-wild ma’ dak
il-ġenitur.
8. Jekk il-Qorti tiddeċiedi li wieћed mill-ġenituri gћandu jkollu l-kustodja tal-wild, dan ifisser li din jew dan tista’ tiddeċiedi dwar il-materji kollha li jikkonċernaw lill-wild mingћajr ma tikkonsulta l-ewwel lill-ġenitur l-ieћor?
Ir-regola hija li ż-żewġ ġenituri flimkien gћandhom jiddeċiedu dwar
kwalunkwe materja li tikkonċerna r-responsabbiltà tal-ġenituri. Madankollu,
jekk il-Qorti tiddeċiedi li wieћed mill-ġenituri gћandu jkollu l-kustodja
unika tal-wild, dak il-ġenitur li jaġixxi waћdu jista’ jwettaq l-azzjonijiet
ordinarji li jikkonċernaw il-kustodja tal-wild, ikompli bil-ġestjoni
ordinarja tal-proprjetà tal-wild, jew iwettaq kwalunkwe azzjonijiet ta’
natura urġenti u jirċievi kwalunkwe att legali indirizzat lill-wild. Barra
minn hekk, il-ġenitur li jkun ingћata l-kustodja tal-wild huwa dak li jagћmel
it-talba gћall-manteniment f’isem il-wild kontra l-ġenitur li ma jkollux
il-kustodja. Jekk il-ġenitur l-ieћor jopponi l-azzjoni li tkun ittieћdet
mill-ġenitur li jkollu l-kustodja, fejn jiddikjara li l-azzjoni meћuda ma
kinitx fil-kors tal-kustodja ordinarja jew fil-kors tal-ġestjoni ordinarja
tal-proprjetà tal-wild, u din lanqas ma kienet urġenti, jew jekk il-ġenitur
l-ieћor ġeneralment ma jkunx f’pożizzjoni li jwettaq id-dmirijiet tiegћu,
il-ġenitur offiż jista’ jilob rimedju bil-Qorti, fejn jiddikjara li l-azzjoni
kienet ksur tad-dmirijiet jew inkella abbuż mir-responsabbiltà tal-ġenituri.
9. Jekk il-Qorti tiddeċiedi li l-ġenituri gћandu jkollhom kustodja konġunta fuq l-wild, xi jkun ifisser dan fil-prattika?
Fejn il-Qorti tal-Familja tiddeċiedi li l-ġenituri gћandu jkollhom
il-kustodja konġunta tal-wild, dawn gћandhom jiddeċiedu flimkien dwar
il-kustodja, fl-aћjar interessi tal-wild.
10. Gћand liema qorti jew awtorità gћandi nirrikorri jekk ikun irrid nippreżenta applikazzjoni dwar ir-responsabbiltà tal-ġenituri? Liema formalitajiet gћandhom jiġu osservati u liema dokumenti gћandi nehmeż ma’ l-applikazzjoni tiegћi?
Il-Qorti li gћandha ġuriżdizzjoni fuq materji li jikkonċernaw
ir-responsabbiltà tal-ġenituri hija l-Qorti tal-Familja. L-applikazzjonijiet
jiġu ppreżentati lis-segretarjat tal-Qorti tal-Familja, tiġi stabbilita
d-data tas-smigћ, u l-avukat ta’ l-applikant jara li tintbagћat kopja wkoll
lill-konvenut. Jekk il-każ ikun se jinstema’ fil-pajjiż, il-kopja gћandha
tintbagћat lill-konvenut bil-marixxall. Jekk il-każ ikun se jinstema’ barra
'l-pajjiż, gћandha tapplika l-Konvenzjoni ta’ l-Aja tal-15 ta’ Novembru 1965
dwar is-servizz tad-dokumenti barra 'l-pajjiż, sakemm l-Istat li miegћu jkun
hemm il-kwistjoni jkun marbut b’dik il-Konvenzjoni.
Matul is-smigћ tal-każ, jiġu sottomessi l-proposti bil-miktub li
jistabbilixxu t-talbiet tal-partijiet, waqt li jiġu eżaminati x-xiehda sabiex
jiġu pprovati l-allegazzjonijiet ta’ kull parti. Jekk il-konvenut ikun ġie
mћarrek legalment u fiż-żmien dovut iżda jonqos milli jidher quddiem
il-Qorti, il-każ jiġi ppruvat u mismugћ fl-assenza tiegћu. Qabel is-smigћ,
gћandu jitћejja rapport minn uffiċjal ta' l-Uffiċċju tal-Welfare taż-żona fejn il-wild minorenni jkun residenti. Skond
il-grad ta’ maturità tal-wild minorenni u skond kemm dan ikun jifhem,
il-Qorti tista’ titlob li tisma’ l-opinjoni tal-wild minorenni sakemm ikunu
kkonċernati l-interessi tiegħu. Wara s-smigћ il-Qorti tagћti s-sentenza
tagћha li tista’ tiġi appellata fil-Qorti tal-Familja ta’ l-Appell.
11. Liema proċedura tapplika f’dawn il-każijiet? Teżisti xi proċedura ta’ emerġenza?
Hemm każijiet fejn, ladarba tiġi ppreżentata l-applikazzjoni prinċipali
gћar-responsabbiltà tal-ġenituri, jkunu jistgћu jsegwu l-applikazzjonijiet
unilaterali. Dawn jikkonċernaw kwistjonijiet li jkunu jridu jiġu solvuti
immedjatament, pereżempju l-applikazzjonijiet gћall-manteniment temporanju
tal-wild jew gћall-irtirar tar-responsabbiltà tal-ġenituri, li f’dan il-każ
tista’ tiġi sottmessa applikazzjoni proviżorja sabiex il-wild jiġi
temporanjament imneћћi.
12. Nista’ nikseb gћajnuna legali sabiex inkopri l-ispejjeż tal-proċedura?
Iva, wara li ssir talba quddiem il-Qorti tal-Familja. 13. Huwa possibbli li nappella kontra deċiżjoni li tikkonċerna r-responsabbiltà tal-ġenituri?
Iva, quddiem il-Qorti tal-Familja ta’ l-Appell.
14. F’ċerti każijiet, jista’ jkun meћtieġ li wieћed ikollu japplika quddiem qorti jew awtorità oћra sabiex tkun tista’ tiġi infurzata deċiżjoni li tikkonċerna r-responsabbiltà tal-ġenituri. Liema proċedura tapplika f’dawn il-każijiet?
Dan huwa possibbli billi wieћed jippreżenta applikazzjoni lill-Qorti
tal-Familja sakemm ikun hemm fis-seћћ ftehim ta’ kooperazzjoni ġudizzjarja
mal-pajjiż ikkonċernat. 15. X’irrid nagћmel sabiex deċiżjoni li tikkonċerna r-responsabbiltà tal-ġenituri mogћtija minn Qorti fi Stat Membru ieћor tiġi rikonoxxuta u infurzata f’Ċipru? Liema proċedura tapplika f’dawn il-każijiet?
Sabiex deċiżjoni li tikkonċerna r-responsabbiltà tal-ġenituri li tkun
ingћatat minn Qorti fi Stat Membru ieћor tiġi rikonoxxuta u infurzata,
gћandha tiġi ppreżentata applikazzjoni quddiem il-Qorti tal-Familja sabiex
tiġi rreġistrata, rikonoxxuta u infurzata d-deċiżjoni maћruġa mill-qorti
barranija, u dan sakemm iż-żewġ Stati, jiġifieri Ċipru u l-Istat Membru
l-ieћor, ikunu marbutin bi ftehim rilevanti. Il-kundizzjonijiet
gћar-reġistrazzjoni jiġu stabbiliti fil-ftehim. Il-proċedura tidћol fis-seћћ
meta l-qorti tirreġistra l-applikazzjoni permezz ta’ ċitazzjoni li tkun akkumpanjata
b’dikjarazzjoni ġuramentata, skond ir-Regoli tal-Proċedura Ċivili. Fejn ma
jkunx hemm kontroparti fi proċedura li taћtha tkun ingћatat id-deċiżjoni,
il-proċedura gћandha tibda b’applikazzjoni unilaterali li tkun akkumpanjata
b’dikjarazzjoni taћt ġurament. Meta l-applikazzjoni tiġi reġistrata, gћandha
tiġi stabbilita d-data tas-smigћ li m’gћandhiex tkun aktar tard minn erba’
ġimgћat mill-ġurnata tar-reġistrazzjoni.
16. Gћand liema qorti gћandi mmur sabiex nopponi r-rikonoxximent ta’ deċiżjoni dwar ir-responsabbiltà tal-ġenituri li tkun ingћatat minn qorti fi Stat Membru ieћor? Liema proċedura tapplika f’dawn il-każijiet?
Sabiex topponi deċiżjoni li tikkonċerna l-gћoti tar-responsabbiltà
tal-ġenituri, il-qorti kompetenti hija l-Qorti tal-Familja. Ladarba l-applikazzjoni tiġi reġistrata, kif deskritt fil-punt 15 aktar
’il fuq, din gћandha tiġi implimentata mingћajr dewmien fuq il-konvenut; jekk
il-persuna li jkollha d-dritt tkun tixtieq tissottometti oġġezzjoni
bil-miktub, din gћandha tressaq it-talba tagћha quddiem il-qorti sa mhux
aktar tard minn jumejn qabel id-data tas-smigћ. 17. Liema liġi tapplika fi proċedura li tikkonċerna r-responsabbiltà tal-ġenituri fejn il-wild jew il-partijiet ma jkunux jgћixu f’Ċipru jew inkella jkunu ta’ ċittadinanza differenti?
Sabiex il-Qorti tal-Familja jkollha ġuriżdizzjoni li tisma’ każ li
jikkonċerna r-responsabbiltà tal-ġenituri, il-partijiet iridu jkunu ilhom
jgћixu f’Ċipru gћal mill-inqas tliet xhur. Il-liġi applikabbli, sakemm ikun
hemm ġuriżdizzjoni, hija l-liġi Ċiprijotta.
« Risponsabilità tal-ġenituri - Informazzjoni Ġenerali | Ċipru - Informazzjoni Ġenerali »